Odense Adresse-Contoirs Efterretninger, 1846-10-08
(Jndsendt.)¬ At Libellisten i nærværende Avis No. 200 for Mandagen den 21de i f. M., paa Grund af den Passus, hvori omtales Hr. Garver og Dannebrogsmand Ravns den 13 Septbr. afbrændte Korn- og Dampmølles Assurance i Altona faa Dage før Branden, maa erklæres for en stor Dosmer - forsaavidt denne Passus ikke forsætligen er nedskrevet for at vildlede Sporet af Forfatteren - og i alle Tilfælde for en ære- og hjerteløs Skumler, vil være indlysende for dem, der kjende saameget til Kjøbstadbygningers, i Almindelighed deres virkelige Værdi ikke tilsvarende Brandforsikkring, at de vide, at samtlige disse ere befalede assurerede i Kjøbstædernes Brandkasse, saavelsom at den Altonaer Brandassuranceforening ikkun forsikkrer Meubler, Effecter og andre saakaldte løse Eiendele. At disse Sidstes Assurance, da den tidligere den 6 Sept. var udløben, atter fra den Tid fornyedes, vil uden Tvivl findes i sin Orden, hvorhos det er en paa alt Fald beviislig Sandhed, at den Erstatning Ravn derfor kan vente, 2000 Cour. Mk. eller 1066 Rbd. 64 s., langfra kan opveie hans ved Branden, hvad Kornvarer, Bark, Beenmeel &c. angaaer, lidte Tab. Naar Forfatteren derhos gjør uædel Hentydning paa Ravns gode Assurance, troer Jndsenderen heraf endvidere at burde bemærke, at da den Ravn tilhørende Olie-Veirmølle i Aaret 1833 afbrændte, blev ved den Leilighed tillige af Jlden fortæret et Oplag af henimod 1000 Alen Planker, foruden en betydelig Deel Olie, Raps, Skind, Oliekager, Liim, Liimlæder m. m.,der befandtes deels i Møllen og deels i den samme tilstødende nye 8 Fag 2 Etages Bygning, uden at der enten paa denne, den Tid endnu ikke aldeles fuldendte Bygning, eller de nævnte Effecter var tegnet nogen Assurance. Den dernæst opkomne Vaadeild i hans Liimfyderi var alt for ubetydelig til at komme under Omtale, hvorimod Ravn paany leed et føleligt Tab, ved at en ham tilhørende Kube med deri indsatte flere hundrede Tusinde, eiheller assurerede Tørv afbrændte ved paasat Jld, hvilket tydeligen viste sig ved Spor i lignende Hensigt paa en anden ham tilhørende, i Nærheden af den Afbrændte beliggende Kube, hvortil Grunden nærmest maa søges i Andres Jnteresse, fordi Ravn havde gjort de Huusarme i Svendborg, en Offerte af 50000 Tørv, hvilke endnu for største Deelen beroede i den afbrændte Kube. Ved den forrige i Dampmøllen, opkomne Jldebrand ødelagtes tillige, foruden Kornvarer, en betydelig Mængde Bark og andre Ting, hvoraf eiheller no ger var assureret, og naar hertil kommer den foran omtalte nærværende utilstrækkelige Assurance i Altona, vil Enhver letteligen indsee, at Hr. Garver Ravn ved de hans Eiendomme, overgangne Jldebrande, selv uden at omtale Standsningerne i længere Tid af hans bekjendte Virksomhed, har lidt følelige Tab. Det er saaledes øiensynligt, at kun Ondskab og Skadefrohed, for om muligt derved at tilvende Hr. Ravn et ufordeelagtig Omdømme iblandt den Deel af Publicum, der ikke har personligt Kiendskab til denne agtværdige, dristige og industrielle Mand, der har styret den Pen, der har nedskrevet den ommeldte Libel, og det er kun at beklage, at Anonymitetens Skjul sikkrer hiin ære- og hjerteløse Skumler og Løgner for personligen at blive fremdraget for Dagens Lys og erholde Lønnen for sit Niddingsværk, saaledes som Redactionen i No. 114 af Svendborg Amtstidende aldeles rigtig udtrykker sig i enhver retsindig Medborgers dybe Foragt. Forøvrigt finder Jndsenderen heraf sig foranlediget, i videre Følge af den omgjoldende Libel, at fremhæve, at Ravn, da Branden fandt Sted, var fraværende i Altona, at den omtalte Maskinmester ikke længere stod i hans Tjeneste, uden isaavidt han var overdraget og ved Ravns Afreise havde fornyet sit Løvte til ham, at have Overopsynet med Dampmaskineriet, at derfra ingen Ulykke foraarsagedes, og endeligen, at Damp værket ikke den Dag var i Virksomhed for Ravns Vedkommende, men derimod ved en gjentagen Prøve af den af Jnstitutbestyrer Jagd construerede rotatoriske Dampmaskine, og dette uagtet Ravn tidligere udtrykkeligen havde tilkjendegivet. Maskinmesteren, at han ikke oftere, for at hans egen Virksomhed ikke derved skulde tilsidesættes, indrømmede denne Maskines Prøve.